Paġna Id-distanza bejn is-sit u l-eqreb fruntiera ma' Stat Membru ieħor, f'dan il-każ id-Danimarka, hija ta' 150 km. L-operazzjonijiet normali ma jwasslux għal rimi ta' effluwenti radjuattivi likwidi fl-ambjent. Għalhekk din il-faċilità mhix se tkun soġġetta għal awtorizzazzjoni regolatorja tar-rimi tal-iskart għal effluwenti bħal dawn. L-iskart solidu radjuattiv sekondarju jinħażen temporanjament fuq is-sit qabel ma jintbagħat lil faċilitajiet ta' trattament jew ta' rimi liċenzjati fil-Ġermanja. Magħmul fi Brussell, 9 ta' Marzu 2020. Il-Qorti Ewropea tal-Awdituri b'dan tinfurmak li r-Rapport Speċjali Nru 6/2020 "Mobbiltà Urbana Sostenibbli fl-UE: Mhuwiex possibbli li jsir titjib sostanzjali mingħajr l-impenn tal-Istati Membri" għadu kif ġie ppubblikat. Ir-rapport jista' jiġi kkonsultat jew imniżżel mis-sit web tal-Qorti Ewropea tal-Awdituri: http://eca.europa.eu. Iktar informazzjoni dwar din id-deċiżjoni tista' tinstab fuq is-sit web uffiċjali tal-SRB: https://srb.europa.eu/en/content/pnb Klassi 2.3: Ħobż, għaġina, kejkijiet, ħelu, gallettini u prodotti oħra tal-furnara Is-"Südtiroler Schüttelbrot" / ix-"Schüttelbrot Alto Adige" huwa ħobż iqarmeċ u b'ħadma strutturali irregolari; iżomm fit-tul, huwa aromatiku b'togħma ta' bużbież evidenti, kemxejn qares u għandu kontenut ta' ndewwa ta' bejn 4 % u 6 %. Is-"Südtiroler Schüttelbrot" / ix-"Schüttelbrot Alto Adige" għandu forma irregolari tonda u ċatta: bejn 3 cm u 35 cm Ħxuna bejn 0,3 cm u 1,5 cm. L-ingredjenti li ġejjin huma użati sabiex jiinħadem is-"Südtiroler Schüttelbrot" / ix-"Schüttelbrot Alto Adige": dqiq tas-segala (minimu ta' 50 %), dqiq tal-qamħ komuni u/jew dqiq artab (emmer), melħ, qamħ jew xgħir tal-birra, ħmira u għaġina omm (minimu ta' 4 %) prodotti mill-istess ħabbież, żerriegħa tal-bużbież u ħxejjex aromatiċi u ħwawar oħra. Jistgħu jiżdiedu xaħmijiet veġetali. Il-proċess kollu biex isir is-"Südtiroler Schüttelbrot" / ix-"Schüttelbrot Alto Adige" iseħħ fiż-żona ġeografika ddefinita fit-taqsima 4. L-għaġina omm li tintuża biex issir is-"Südtiroler Schüttelbrot" / "Schüttelbrot Alto Adige" tiġi prodotta fiż-żona ġeografika ddefinita fit-taqsima 4. Il-ħobż jista' jinħareġ għall-konsum sfuż jew f'imballaġġ ta' natura alimentari. Minbarra l-informazzjoni mitluba mil-liġi, l-imballaġġ irid jinkludi l-informazzjoni li ġejja: għas-suq Taljan, indikazzjoni tat-tip ta' ħobż, jiġifieri "pane croccante alla segale"[ħobż iqarmeċ tas-segala"]; l-isem u l-indirizz tal-furnar jew l-isem tal-kumpanija u l-uffiċċju reġistrat. Meta l-ħobż jinbiegħ sfuż: fuq l-ixkaffa li fuqu jkun ippreżentat għall-bejgħ trid tintwera tikketta li tinkludi l-kliem "Südtiroler Schüttelbrot IGP" u/jew "Südtiroler Schüttelbrot g.g.A'. L-isem tal-Indikazzjoni Ġeografika Protetta "Schüttelbrot Alto Adige" (bit-Taljan) jew "Südtiroler Schüttelbrot" (bil-Ġermaniż) irid jidher fuq it-tikketta b'ittri ċari u li ma jitħassrux, li jistgħu jingħarfu minn kull kitba oħra fuq it-tikketta u jrid ikun segwit mill-frażi "Indicazione Geografica Protetta" ["Indikazzjoni Ġeografika Protetta"] u/jew bl-abbrevjazzjoni "IGP", li trid tiġi tradotta għal-lingwa li biha l-prodott jitqiegħed fis-suq, kif ukoll mis-simbolu tal-Unjoni Ewropea. Madankollu, l-użu ta' ismijiet li jirreferu għal marki kummerċjali privati huwa permess sakemm dawn ma jkollhomx skop ta' eloġju jew tifsira li tiddiskrimina kontra produtturi oħra. Il-logo tax-"Schüttelbrot Alto Adige IGP" (bit-Taljan) jew tas-"Südtiroler Schüttelbrot g.g.A." (bil-Ġermaniż) irid jidher dejjem fuq it-tikketta ta' quddiem jew dik prinċipali tal-prodott. Il-logo huwa dan li ġej: Iż-żona tal-produzzjoni tas-"Südtiroler Schüttelbrot" / tax-"Schüttelbrot Alto Adige" tinkludi t-territorju kollu tal-Provinċja Awtonoma ta' Bolzano. L-applikazzjoni għar-reġistrazzjoni tas-"Südtiroler Schüttelbrot" / tax-"Schüttelbrot Alto Adige". hija bbażata fuq il-metodu ta' produzzjoni karatteristiku segwit fiż-żona, li jippermetti li l-prodott jispikka fis-suq ħdejn ħobż Taljan ieħor. Dak li jiddistingwi lis-"Südtiroler Schüttelbrot" / lix-"Schüttelbrot Alto Adige" minn ħobż Taljana ieħor huwa l-għamla tonda, rqiqa tiegħu, in-natura tqarmeċ karatteristika tiegħu u l-kontenut baxx ta' ndewwa li jippermettilu jżomm fit-tul. Il-karatteristiċi tas-"Südtiroler Schüttelbrot" / tax-"Schüttelbrot Alto Adige" huma marbuta mill-qrib mal-metodu ta' produzzjoni li jinvolvi stadju speċifiku ladarba l-għaġina tkun għoliet u li matulu l-għaġina titferfer u tiġi ċċattjata, u tieħu forma tonda u ċatta. Il-prodott jaf parti minn ismu lil dan l-istadju ta' tferfir jew "schütteln" bil-Ġermaniż. Il-forom iċċattjati imbagħad jinħmew sakemm isiru jqarmċu. Il-proċess tal-ħami li jsir fiż-żona tal-produzzjoni għandu l-għan li jipproduċi ħobż li mhux biss iqarmeċ, iżda li huwa wkoll ikun baxx fl-indewwa, u b'hekk ikun jista' jżomm sa 18-il xahar. Storikament, din il-karatteristika kienet importanti ħafna lokalment. Tabilħaqq, il-kitbiet medjevali jgħidulna diġà li waħda mill-karatteristiċi tal-prodott kienet proprju kemm kien iżomm fit-tul. Dik il-karatteristika għamlitha possibbli li l-persuni fiż-żona, li minħabba l-klima pjuttost ħarxa u relattivament niexfa, kif ukoll id-diffikultajiet marbuta mal-iżolament ta' rħula żgħar rurali qalb il-muntanji, isostnu rwieħhom, hekk kif approfittaw mill-ħajja twila tas-"Südtiroler Schüttelbrot" / tax-"Schüttelbrot Alto Adige" biex iġemmgħu ħażniet tal-ikel li jservuhom tul il-perjodi l-iktar diffiċli tas-sena. Illum il-ġurnata s-"Südtiroler Schüttelbrot" / ix-"Schüttelbrot Alto Adige" jitgawda min-nies ta' Alto Adige u mit-turisti, minħabba li flimkien mal-ispeck, il-ġobon u l-inbid ta' Alto Adige, jifforma parti minn ikla ħafifa tradizzjonali ta' wara nofsinhar tipika fl-Alto Adige. Is-"Südtiroler Schüttelbrot" / ix-"Schüttelbrot Alto Adige" huwa għalhekk element ewlieni tat-tradizzjoni tal-ikel u tal-inbid tal-Provinċja ta' Bolzano. (It-tieni subparagrafu tal-Artikolu 6(1) ta' dan ir-Regolament) Dan il-Ministeru beda l-proċedura ta' oppożizzjoni nazzjonali billi ppubblika l-applikazzjoni għar-reġistrazzjoni tal-IĠP "Südtiroler Schüttelbrot" / "Schüttelbrot Alto Adige" fil-Gazzetta Uffiċjali tar-Repubblika Taljana Nru 297 tal-21 ta' Diċembru 2017. It-test konsolidat tal-Ispeċifikazzjoni tal-Prodott huwa disponibbli fis-sit web li ġej: billi żżur direttament il-paġna ewlenija tal-Ministeru tal-Politika Agrikola, Alimentari u Forestali (www.politicheagricole.it) u tagħfas fuq "Qualità" (fin-naħa ta' fuq fil-lemin tal-iskrin), u wara fuq "Prodotti DOP IGP STG" (fil-ġenb, fuq in-naħa tax-xellug tal-iskrin) u fl-aħħar tagħfas fuq "Disciplinari di Produzione all'esame dell'UE". Il-lista mħejjija minn dan il-Kumitat tan-NU tinkludi: l-ISIL (Da'esh) u l-Al-Qaida; persuni fiżiċi jew ġuridiċi, entitajiet, korpi u gruppi assoċjati mal-ISIL (Da'esh) u mal-Al Qaida; u persuni ġuridiċi, entitajiet u korpi li huma proprjetà ta' kwalunkwe persuna, entità, korp u grupp assoċjati minn dawn jew huma kkontrollati minnhom, jew b'xi mod iservu ta' appoġġ għalihom. Atti jew attivitajiet li jindikaw li individwu, grupp, impriża, jew entità huma "assoċjati mal-'" ISIL (Da'esh) u mal-Al Qaida, jinkludu: il-parteċipazzjoni fl-iffinanzjar, l-ippjanar, l-iffaċilitar, it-tħejjija jew it-twettiq ta' atti jew attivitajiet li jsiru mill-ISIL (Da'esh) u mill-Al-Qaida jew minn kull ċellola, grupp affiljat, grupp żgħir li jinqata' minnhom jew derivat tagħhom, jew flimkien magħhom, taħt isimhom, f'isimhom jew b'appoġġ għalihom; il-forniment, il-bejgħ jew it-trasferiment ta' armi u materjal relatat lil xi ħadd minnhom; ir-reklutaġġ għal xi wieħed minnhom; jew xi forma oħra ta' appoġġ għall-atti jew għall-attivitajiet ta' xi wieħed minnhom. Jamaah Ansharut Daulah, Islamic State in Iraq and the Levant — Libya u Islamic State in Iraq and the Levant — Yemen jistgħu fi kwalunkwe ħin iressqu talba lill-Ombudsperson tan-NU, flimkien ma' kwalunkwe dokumentazzjoni ġustifikattiva, sabiex terġa' tiġi kkunsidrata d-deċiżjoni li jiġu inklużi fil-lista tan-NU msemmija hawn fuq. Tali talba għandha tintbagħat fl-indirizz li ġej: Il-miżuri li ġejjin tar-Regolament (KE) Nru 881/2002 japplikaw għall-individwi u l-entitajiet inklużi fl-Anness I: l-iffriżar tal-fondi u tar-riżorsi ekonomiċi kollha li jappartjenu għall-individwi u l-entitajiet ikkonċernati, jew li huma proprjetà tagħhom jew miżmuma minnhom, u l-projbizzjoni (fuq kulħadd) mit-tqegħid ta' fondi u riżorsi ekonomiċi għad-disponibbiltà tal-individwi u tal-entitajiet ikkonċernati jew għall-benefiċċju tagħhom, kemm direttament kif ukoll indirettament (l-Artikoli 2 u 2a); u il-projbizzjoni tal-għoti, il-bejgħ, il-forniment jew it-trasferiment ta' pariri tekniċi, assistenza jew taħriġ relatati ma' attivitajiet militari lil kwalunkwe wieħed mill-individwi jew mill-entitajiet ikkonċernati, kemm direttament kif ukoll indirettament (l-Artikolu 3).
Extracted from C_081_2020.html